สื่อนอกรายงานทั่วโลก พสกนิกรไทยแซ่ซ้อง สมเด็จพระเจ้าอยู่หัว รัชกาลที่ 10
สื่อต่างประเทศทั่วโลก รายงาน พสกนิกรชาวไทย แซ่ซ้องยินดี สมเด็จพระบรมโอรสาธิราชฯ สยามมกุฎราชกุมาร ขึ้นทรงราชย์เป็น สมเด็จพระเจ้าอยู่หัว รัชกาลที่ 10 กษัตริย์พระองค์ใหม่ของประเทศไทย หลังพระบาทสมเด็จพระปรมินทรมหาภูมิพลอดุลยเดช พระบรมราชชนก เสด็จสวรรคต,เมื่อ 2 ธ.ค.59 สำนักข่าวต่างประเทศยักษ์ใหญ่ของโลก ทั้ง CNN ในสหรัฐฯ และ BBC ของอังกฤษ รายงานพสกนิกรชาวไทยได้แซ่ซ้องยินดี เปล่งเสียง ทรงพระเจริญ ดังกึกก้อง สมเด็จพระบรมโอรสาธิราชฯ สยามมกุฎราชกุมาร พระชนมายุ 64 พรรษา ทรงรับอัญเชิญขึ้นทรงราชย์เป็น สมเด็จพระเจ้าอยู่หัว รัชกาลที่ 10 แห่งพระบรมราชจักรีวงศ์ เมื่อวันที่ 1 ธันวาคม ที่ผ่านมา ภายหลังพระบาทสมเด็จพระปรมินทรมหาภูมิพลอดุลยเดช พระบรมราชชนก เสด็จสวรรคตผ่านมา 50 วัน นับตั้งแต่วันที่ 13 ตุลาคม 2559,บีบีซี รายงานว่า ภายหลังพระบาทสมเด็จพระปรมินทรมหาภูมิพลอดุลยเดช พระบรมราชชนก เสด็จสวรรคต ขณะสิริพระชนมพรรษาปีที่ 89 หลังทรงครองสิริราชสมบัติ 70 ปี และทรงเป็นพระมหากษัตริย์ที่ทรงครองราชย์ยาวนานที่สุดในโลกแล้ว นายกรัฐมนตรีประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เปิดเผยว่า ตนได้เข้าเฝ้าฯ สมเด็จพระบรมโอรสาธิราชฯ สยามมกุฎราชกุมาร ถึงการอัญเชิญพระองค์สืบพระราชสมบัติ โดยพระองค์ตรัสว่า ขอให้รอเวลาที่เหมาะสม คือ หลังจากที่พระองค์ทรงทำพระทัยและแสดงความเสียใจร่วมกับประชาชนคนไทยทั้งชาติ และระลึกถึงพระมหากรุณาธิคุณของพระบาทสมเด็จพระเจ้าอยู่หัว รัชกาลที่ 9 กับประชาชนผ่านพ้นไปแล้ว,ทั้งนี้ เมื่อวันที่ 1 ธ.ค.59 สมเด็จพระบรมโอรสาธิราชฯ สยามมกุฎราชกุมาร ได้เสด็จออก ณ พระที่นั่งอัมพรสถาน พระราชวังดุสิต พระราชทานวโรกาสให้ พล.อ.เปรม ติณสูลานนท์ ผู้สำเร็จราชการแทนพระองค์ นายพรเพชร วิชิตชลชัย ประธานนิติบัญญัติแห่งชาติ ปฏิบัติหน้าที่ประธานรัฐสภา พล.อ.ประยุทธ์ จันทร์โอชา นายกรัฐมนตรีและนายวีระพล ตั้งสุวรรณ ประธานศาลฎีกา เข้าเฝ้าทูลละอองพระบาท และในโอกาสนี้ นายพรเพชรได้กราบบังคมทูลอัญเชิญองค์รัชทายาท เสด็จขึ้นทรงราชย์เป็นพระมหากษัตริย์ สืบราชสันตติวงศ์ โดยสมเด็จพระบรมโอรสาธิราชฯ สยามมกุฎราชกุมาร ได้มีพระราชดำรัสตอบรับการขึ้นทรงราชย์ เป็นสมเด็จพระเจ้าอยู่หัว รัชกาลที่ 10ว่า เพื่อสนองพระราชปณิธานและเพื่อประโยชน์ของประชาชนชาวไทยทั้งปวง.
สื่อต่างประเทศทั่วโลก รายงาน พสกนิกรชาวไทย แซ่ซ้องยินดี สมเด็จพระบรมโอรสาธิราชฯ สยามมกุฎราชกุมาร ขึ้นทรงราชย์เป็น สมเด็จพระเจ้าอยู่หัว รัชกาลที่ 10 กษัตริย์พระองค์ใหม่ของประเทศไทย 
รัชกาลที่ 10,สมเด็จพระเจ้าอยู่หัว,พระมหากษัตริย์ รัชกาลที่ 10,สมเด็จพระเจ้าอยู่หัว รัชกาลที่10,พระรัชทายาท